Parma FC

Parma FC (aikaisemmin AC Parma) on parmalainen jalkapalloseura, joka pelaa kaudella 2024–2025 Italian pääsarjassa Serie A:ssa. Joukkue perustettiin vuonna 1913 nimellä Verdi FC Giuseppe Verdin mukaan, mutta nimi vaihdettiin jo saman vuoden lopussa kauden päätteeksi Parma FC:ksi. Nimi vaihtui AC Parmaksi vuonna 1970, kun kaksi parmalaisjoukkuetta yhdistyi. Vuoden 2004 talousvaikeuksien jälkeen seuralle tuli uusi omistaja ja nimi vaihtui jälleen Parma FC:ksi. Seuran lempinimiä ovat mm. Gialloblu (keltasiniset) ja Crociati (ristiretkeläiset). Seura oli vajonnut 1960-luvulla puoliammattilaissarjoihin, kun se vuoden 1970 seurafuusion jälkeen palasi takaisin ammattilaissarjoihin. Serie A:han se nousi kuitenkin ensimmäisen kerran vasta kauden 1989–1990 päätteeksi. Samoihin aikoihin Tanzin perheen omistama Parmalat-yhtiö alkoi investoida seuraan merkittäviä summia. Tämän jälkeen Parma FC nousi poikkeuksellisen nopeasti Serie A:n huipulle. Se kuului koko 90-luvun ajan Serie A:n kärkijoukkueisiin, mutta mestaruutta se ei onnistunut voittamaan. Paras saavutus oli toinen sija kaudella 1996–1997. Eroa mestariin jäi vain yksi piste. Erilaisissa cup-kilpailuissa Parma FC kuitenkin menestyi hyvin. Kauden 2003–2004 aikana Parmalatin taloudelliset ongelmat heijastuivat myös seuraan ja näytti siltä, että se saattaisi ajautua konkurssiin. Taloudelliset ongelmat näkyivät myös pelikentällä ja kaudella 2004–2005 Parma FC oli pudota Serie B:hen. Sen onnistui säilyttää sarjapaikkansa vasta uusintaottelussa Bologna FC 1909:a vastaan. Kauden 2005–2006 päätteeksi Parma FC sijoittui Serie A:ssa kymmenenneksi, mutta Italian jalkapalloskandaalin vuoksi sijoitus nousi lopulta seitsemänneksi ja seura pääsi UEFA Cupiin. Kaudella 2006–2007 seuran sijoittui Serie A:ssa 12:nneksi ja kauden 2007–2008 päätteeksi se putosi Serie B:hen sijoituttuaan pääsarjassa 19:nneksi. Visiitti Serie B:ssä jäi kuitenkin vain yhden kauden mittaiseksi, ja kakkossijan myötä seura palasi keväällä 2009 pääsarjatasolle. Maaliskuussa 2015 Parma FC julistettiin konkurssiin. Seura on ollut koko kauden taloudellisissa vaikeuksissa, eikä se ole pystynyt osallistumaan kahteen vierasotteluun rahojen puutteen takia. Tämän jälkeen seura perustettiin uudelleen ja se pelasi kaudella 2015–2016 Serie D:ssä. Kolmen suoran sarjanousun myötä joukkue nähtiin taas Serie A:ssa kaudella 2018–2019. == Saavutukset == * Italian Cup: 1991–92, 1998–99, 2001–02 * Italian Super Cup: 1999 * Uefa Cup: 1994–95, 1998–99 * Cup-voittajien Cup: 1992–93 == Entisiä ja tunnettuja pelaajia == * Adriano * Marco Amelia * Abel Balbo * Simone Barone * Antonio Benarrivo * Gianluca Berti * Manuele Blasi * Emiliano Bonazzoli * Cesare Bovo * Matteo Brighi * Tomas Brolin * Alessandro Budel * Gianluigi Buffon * Fabrizio Cammarata * Fabio Cannavaro * Paolo Cannavaro * Benito Carbone * Marcello Castellini * Enrico Chiesa * Hernán Crespo * Daniele Degano * Aimo Diana * Martin Djetou * Marco Donadel * Massimo Donati * Matteo Ferrari * Emanuele Filippini * Sebastién Frey * Davide Furlan * Alberto Galuppo * Alberto Gilardino * Vratislav Gresko * Georges Grün * Filippo Inzaghi * Júnior * Sabri Lamouchi * Roberto Massaro * Johan Micoud * Savo Milošević * Johnnier Montaño * Adrian Mutu * Hidetoshi Nakata * Renato Olive * Ariel Ortega * Gabriel Oyola * Alessandro Pierini * Filippo Porcari * Alessandro Potenza * Alessandro Rosina * Anthony Šerić * Vincenzo Sicignano * Tonino Sorrentino * Hristo Stoitškov * Hakan Şükür * Taffarel * Lilian Thuram * Juan Sebastián Verón * Johan Walem * Ianis Zicu * Gianfranco Zola == Lähteet == == Aiheesta muualla == * Virallinen kotisivu Luokka:Italialaiset jalkapalloseurat Luokka:Parma